CELEX: 32021D0830(02)
Language: mt
Date: 2021-08-26 00:00:00
Title: Deċiżjoni ta’ Implimentazzjoni tal-Kummissjoni tas-26 ta’ Awwissu 2021 li tikkoreġi d-Deċiżjoni ta’ Implimentazzjoni (UE) 2020/2182 li tistabbilixxi l-aħħar tweġiba dwar l-importazzjoni f’isem l-Unjoni dwar l-importazzjoni futura ta’ ċerti sustanzi kimiċi skont ir-Regolament (UE) Nru 649/2012 tal-Parlament Ewropew u tal-Kunsill 2021/C 348 I/02

30.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 348/3
               
            
         DEĊIŻJONI TA’ IMPLIMENTAZZJONI TAL-KUMMISSJONI
         tas-26 ta’ Awwissu 2021
         li tikkoreġi d-Deċiżjoni ta’ Implimentazzjoni (UE) 2020/2182 li tistabbilixxi l-aħħar tweġiba dwar l-importazzjoni f’isem l-Unjoni dwar l-importazzjoni futura ta’ ċerti sustanzi kimiċi skont ir-Regolament (UE) Nru 649/2012 tal-Parlament Ewropew u tal-Kunsill
         (2021/C 348 I/02)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 649/2012 tal-Parlament Ewropew u tal-Kunsill tal-4 ta’ Lulju 2012 dwar l-esportazzjoni u l-importazzjoni ta’ sustanzi kimiċi perikolużi (1), u b’mod partikolari t-tieni u t-tielet subparagrafi tal-Artikolu 13(1) tiegħu,
         Wara li kkonsultat mal-Kumitat stabbilit permezz tal-Artikolu 133 tar-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (2),
         Billi:
         
                     (1)
                  
                  
                     Il-verifika żvelat żewġ żbalji fid-Deċiżjoni ta’ Implimentazzjoni tal-Kummissjoni (UE) 2020/2182 (3), li emendat ukoll l-Anness tad-Deċiżjoni ta’ Implimentazzjoni tal-Kummissjoni tal-15 ta’ Mejju 2014 (4).
                  
               
                     (2)
                  
                  
                     Id-Deċiżjoni ta’ Implimentazzjoni tal-Kummissjoni tal-15 ta’ Mejju 2014 kien fiha Anness wieħed biss. L-Artikolu 2 tad-Deċiżjoni ta’ Implimentazzjoni (UE) 2020/2182 jirreferi b’mod żbaljat għall-Anness II tad-Deċiżjoni ta’ Implimentazzjoni tal-15 ta’ Mejju 2014.
                  
               
                     (3)
                  
                  
                     Bi żball, it-tweġiba dwar l-importazzjoni għall-ażinfos-metil stabbilita fl-Anness tad-Deċiżjoni ta’ Implimentazzjoni tal-Kummissjoni tal-15 ta’ Mejju 2014 ma ġietx inkluża fl-Anness II tad-Deċiżjoni ta’ Implimentazzjoni (UE) 2020/2182 u għalhekk tħassret mill-Anness tad-Deċiżjoni ta’ Implimentazzjoni tal-Kummissjoni tal-15 ta’ Mejju 2014. Ma kien hemm l-ebda intenzjoni li titħassar it-tweġiba dwar l-importazzjoni għall-ażinfos-metil mill-Anness ta’ dik id-Deċiżjoni ta’ Implimentazzjoni u għalhekk jenħtieġ li terġa’ tiddaħħal f’dak l-Anness.
                  
               
                     (4)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2020/2182 tiġi kkoreġuta skont dan.
                  
               
                     (5)
                  
                  
                     Billi d-Deċiżjoni ta’ Implimentazzjoni (UE) 2020/2182 tapplika mit-18 ta’ Diċembru 2020, jenħtieġ li l-korrezzjoni tagħha tapplika wkoll minn dik id-data, peress li ma għandu jkun hemm l-ebda dubju dwar il-validità kontinwa u mhux interrotta tat-tweġiba dwar l-importazzjoni għall-ażinfos-metil,
                  
               IDDEĊIEDIET KIF ĠEJ:
         
            Artikolu 1
            L-Artikolu 2 tad-Deċiżjoni ta’ Implimentazzjoni (UE) 2020/2182 huwa sostitwit b’dan li ġej:
            
               “L-Anness tad-Deċiżjoni ta’ Implimentazzjoni tal-Kummissjoni tal-15 ta’ Mejju 2014 li tadotta deċiżjonijiet tal-Unjoni dwar l-importazzjoni għal ċerti sustanzi kimiċi skont ir-Regolament (UE) Nru 649/2012 huwa sostitwit bl-Anness II ta’ din id-Deċiżjoni.”
            
         
         
            Artikolu 2
            L-Anness tad-Deċiżjoni ta’ Implimentazzjoni tal-Kummissjoni (UE) 2020/2182 huwa sostitwit bl-Anness ta’ din id-Deċiżjoni.
         
         
            Artikolu 3
            Din id-Deċiżjoni għandha tapplika mit-18 ta’ Diċembru 2020.
         
         
            Magħmul fi Brussell, is-26 ta’ Awwissu 2021.
            
               
                  Għall-Kummissjoni
               
               
                  VirginijusSINKEVIČIUS
               
                  Membru tal-Kummissjoni
               
            
         
         
            (1)  ĠU L 201, 27.07.2012, p. 60.
         
            (2)  ĠU L 396, 30.12.2006, p. 1.
         
            (3)  Id-Deċiżjoni ta’ Implimentazzojni tal-Kummissjoni (UE) 2020/2182 tat-18 ta’ Diċembru 2020 li tistabbilixxi l-aħħar tweġiba dwar l-importazzjoni f’isem l-Unjoni dwar l-importazzjoni futura ta’ ċerti sustanzi kimiċi skont ir-Regolament (UE) Nru 649/2012 tal-Parlament Ewropew u tal-Kunsill u li temenda d-Deċiżjoni ta’ Implimentazzjoni tal-Kummissjoni tal-15 ta’ Mejju 2014 li tadotta deċiżjonijiet tal-Unjoni dwar l-importazzjoni għal ċerti sustanzi kimiċi skont dak ir-Regolament (ĠU L 433, 22.12.2020, p. 55)
         
            (4)  Id-Deċiżjoni ta’ Implimentazzjoni tal-Kummissjoni tal-15 ta’ Mejju 2014 li tadotta deċiżjonijiet tal-Unjoni dwar l-importazzjoni għal ċerti sustanzi kimiċi skont ir-Regolament (UE) Nru 649/2012 tal-Parlament Ewropew u tal-Kunsill (ĠU C 152, 20.5.2014, p. 2).
      
      
         
            ANNESS
            
               
                  
                     “ANNESS II
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               ”